CELEX: 62020TN0388
Language: hr
Date: 2020-06-26 00:00:00
Title: Predmet T-388/20: Tužba podnesena 26. lipnja 2020. – Ryanair protiv Komisije

10.8.2020   
            
            
               HR
            
            
               Službeni list Europske unije
            
            
               C 262/36
            
         
      Tužba podnesena 26. lipnja 2020. – Ryanair protiv Komisije
      (Predmet T-388/20)
      (2020/C 262/49)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F. Laprévote, S. Rating i I. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europske komisije (EU) od 18. svibnja 2020. o državnoj potpori SA.56809 (2020/N) – Finska – COVID –19: Državna garancija za zajam Finnairu (1); i,
               
            
                  —
               
               
                  naloži Europskoj komisiji da snosi troškove.
               
            Tužitelj je također zatražio da se o njegovoj tužbi odlučuje u ubrzanom postupku utvrđenom u članku 23.a Statuta Suda.
      
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tome da je Europska komisija pogrešno primijenila članak 107. stavak 3. točku (b) UFEU-a smatrajući da se potpora odnosi na ozbiljni poremećaj u finskom gospodarstvu i prekršivši obvezu odvagivanja pozitivnih učinaka potpore i negativnog utjecaja na uvjete trgovine te održavanje neometanog tržišnog natjecanja (tj. test odvagivanja).
               
            
                  2.
               
               
                  Drugi tužbeni razlog, koji se temelji na tome da je Europska komisija povrijedila posebne odredbe UFEU-a i opća načela europskog prava koja se odnose na zabranu diskriminacije, slobodno pružanje usluga i slobodu poslovnog nastana, koje su temelj liberalizacije tržišta zračnog prijevoza od kasnih 1980.-ih. Liberalizacija tržišta zračnog prijevoza u EU-u omogućila je rast uistinu sveeuropskih niskotarifnih zračnih prijevoznika. Europska komisija je zanemarila štetu koju je kriza vezana za COVID-19 prouzročila takvim sveeuropskim zračnim prijevoznicima i njihovu ulogu u zračnoj povezanosti Finske, odobrivši Finskoj da potporu osigura samo Finnairu. Članak 107. stavak 2. točka (b) UFEU-a predviđa iznimku od zabrane državnih potpora na temelju članka 107. stavka 1. UFEU-a, ali ne predviđa iznimku od ostalih pravila i načela UFEU-a.
               
            
                  3.
               
               
                  Treći tužbeni razlog, koji se temelji na tome da je Europska komisija propustila pokrenuti formalni istražni postupak usprkos ozbiljnim poteškoćama i povrijedila tužiteljeva postupovna prava.
               
            
                  4.
               
               
                  Četvrti tužbeni razlog, koji se temelji na tome da je u odluci Komisija povrijedila obvezu obrazlaganja.
               
            
         (1)  Odluka Europske komisije (EU) od 18. svibnja 2020. o državnoj potpori SA.56809 (2020/N) – Finska – COVID –19: Državna garancija za zajam Finnairu (još nije objavljena u Službenom listu)